Kuna kõik kolm loodud majandusliitu püüdlesid liikmesmaade majanduse suurema  integreerituse suunas, siis sai kiirelt selgeks oht hakata üksteist oma töös dubleerima. "Mergeri leppe" alusel hakkasid 1. juulist 1967 kolme ühendust juhtima ühtne nõukogu ja komisjon; ühtse poliitika elluviimiseks loodi katusorganisatsioon Euroopa Ühendus (EÜ). Vanade nimede all jätkasid siiski kõik kolm ühendust oma põhikirjade järgset tegevust, olles vaid senisest tugevamini seotud. Euroopa Ühenduse peakorteriks (Nõukogu ja Komisjoni asukohaks) sai Brüssel.